הלו? מה? לא. אני לא יכול לדבר עכשיו, כי פרצו לי לרכב וגנבו את כל המסמכים, והבת שלי חולה בבית-חולים, ונגמר לי הכסף, וחיפשתי עבודה, אבל יש צורך בעובדים רק במשרדי הממשלה, וכל היום דופק לי בראש הפטיש אוויר מהדירה של השכן שמשפצים, והייתה לי נזילה בצינור, אז ביקשתי מהבן שלי שיתקן אותה. מה הוא עשה? פירק את הצינור ואח"כ התפלא למה יוצאים מלא מים, הדירה הייתה מוצפת. הבאנו אחד קבלן שיהרוס את הקיר בין המרפסת למטבח, והוא עשה חצי עבודה והלך, הטעות זה ששילמנו לו את כל הסכום מראש, והביוב של הבניין בו אנו גרים נסתם או התפוצץ, והרבה מים מסריחים יוצאים לרחוב, וזה מביא יתושים, אז הזמנו כל השכנים איזה אינסטלטור, אחרי שעשינו מגבית וכל אחד שילם קצת. אבל פרידמן המאניק לא רצה לשלם, אז  שרפנו את הדירה שלו, ובאו מלא שוטרים והאשימו אותנו ברצח, כי היה שם את החתול שלו שהוא השאיר לבד בדירה, מאיפה ידענו לעזאזל שיש לו חתול? אז ביליתי בבית-המעצר לילה שלם, ועכשיו אין לי איך להתקלח, גם גררו לי את האוטו כי הוא חנה על המדרכה, ולא רוצים לשחרר אותו עד שאני אעמוד לפני בירור משפטי של פקח תעבורה או משהו, ודווקא הייתי מוכן לשלם